**ZÁPISNICA**

**z ustanovujúceho zasadnutia Rady školy pri SSOŠ, Saleziánska 18, Žilina**

Účasť: podľa prezenčnej listiny, *Príloha č. 1*

Termín konania: 20. 9. 2021

Miesto konania: Súkromná stredná odborná škola, Saleziánska 18, Žilina

Program:
1. Otvorenie

2. Členovia Rady školy
3. Oboznámenie členov Rady školy so Štatútom Rady školy a jeho schválenie
4. Oboznámenie s návrhom školského poriadku pre šk. rok 2021/2022

5. Oboznámenie so ŠkVP – 6341 M škola podnikania, Ekonomika, právo a podnikanie, jeho prerokovanie a schválenie

6. Oboznámenie so ŠkVP študijného odboru 2569 M – Informačné a digitálne technológie

7. Návrh počtu tried a počet žiakov na šk. rok 2021/2022

8. Spolupráca s firmami a organizáciami v oblasti praxe, informatizácie a tiež sponzorstva pre školu, školné, návrh rozpočtu školy

9. Oboznámenie so zmenami v pedagogickom zbore

10. Oboznámenie a schválenie Plánu práce školy na šk. rok 2021/2022

11. Bezpečné vyučovanie v súvislosti s ochorením Covid-19

12. Oboznámenie sa so školským poriadkom, rozvrhom hodín, koncepciou rozvoja školy
13. Diskusia

Zápis o priebehu:

Ad 1

Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili.

Ad 2

Zmeny v radoch členov Rady školy nenastali.

Ad 3

Členovia Rady školy boli oboznámení so Štatútom Rady školy, ktorý bol prijatý a schválený. Ak by sa počas školského roku vyskytli skutočnosti, ktoré by viedli k jeho úprave, upraví sa dodatkom.

Ad 4

Členovia Rady školy boli oboznámení so školským poriadkom pre šk. rok 2021/2022, ktorý bol prerokovaný a schválený a neboli vznesené žiadne pripomienky. Školský poriadok pre aktuálny rok je k nahliadnutiu u riaditeľa školy, triednych učiteľov.

Ad 5

Členovia Rady školy boli oboznámení so ŠkVP – 6341 M škola podnikania, pričom bol odsúhlasený a schválený, neboli vznesené žiadne pripomienky. Pre tento študijný odbor vedieme dve triedy – tretí a štvrtý ročník.

Ad 6

Členovia Rady školy boli oboznámení so ŠkVP študijného programu 2569 M Informačné a digitálne technológie a tiež so zmenami, ktoré boli uskutočnené v ŠkVP pre tento študijný odbor v tomto šk. roku (teda pre prvý ročník). Zmeny sa týkali počtu hodín vybraných predmetov (posilnili sa hodiny matematiky, anglického jazyka), bližšie informácie úprav v ŠkVP 2569 M Informačné a digitálne technológie sú k nahliadnutiu u riaditeľky školy. Uvedený ŠkVP bol odsúhlasený a schválený, neboli vznesené žiadne pripomienky.

Ad 7

Členovia Rady školy boli oboznámení s návrhom štyroch tried pre šk. rok 2021/2022. Pričom v každom ročníku je len jedna trieda. Informačné a digitálne technológie: prvý ročník – 28 žiakov, druhý ročník – 28 žiakov. Škola podnikania: tretí ročník – 21 žiakov, štvrtý ročník – 29 žiakov. Návrh počtu tried a návrh počtu žiakov bol odsúhlasený a schválený.

Ad 8

Členovia Rady školy boli oboznámení o zriadení novej učebne, ktorú sme získali v priestoroch Strednej odbornej školy sv. Jozefa Robotníka. Uvedená učebňa bude slúžiť nielen na odborné vyučovanie ale aj na rôzne prednášky, workshopy ap. Školné pre školu podnikania bolo odsúhlasené a schválené v nezmenenej výške 20 €/mesiac a pre informačné a digitálne technológie bolo odsúhlasené a schválené vo výške 59 €/mesiac. Návrh rozpočtu školy pre šk. rok 2021/2022 je k nahliadnutiu u pani riaditeľky, pri zasadnutí bol odsúhlasený a schválený.

Ad 9

Členovia Rady školy boli informovaní o nových členoch pedagogického zboru – Mgr. Mazúrová Jana, Mgr. Michalička Mlichová Mariana, ktoré budú vyučovať anglický jazyk za kolegu Mgr. Pavla Funteka (dlhodobé zdravotné problémy), Ing. Michalovi Bízikovi PhD, ktorý bude vyučovať odborné predmety na škole podnikania.

Ad 10

Členovia Rady školy boli oboznámení s plánom práce školy na šk. rok 2021/2022, ktorý bol zároveň aj schválený. Uvedený dokument je k nahliadnutiu u riaditeľky školy.

Ad 11

Členovia Rady školy boli informovaní o zabezpečení všetkých hygienických opatrení v novom šk. roku 2021/2022, aby bol zabezpečený plynulý chod výchovno-vzdelávacieho procesu. Zamestnanci školy ako aj žiaci musia povinne nosiť ochranné rúško, dezinfikovať si pravidelne ruky, v triede pravidelne vetrať ap. Pri výskyte sa neočakávaných udalostí v súvislosti s ochorením Covid-19 sa bude postupovať podľa aktuálne platného Covid-školského semaforu. Členovia boli tiež informovaní, že podľa rozhodnutia ministra školstva v šk. roku 2021/2022 nemožno uskutočniť školské aktivity, najmä:

* výlety a exkurzie,
* športové výcviky a školské športové súťaže,
* pobyty v škole v prírode a aktivity školy v prírode,
* kurzy na ochranu života a zdravia,
* kurzy pohybových aktivít v prírode,
* saunovanie,
* dni otvorených dverí

do termínu skončenia výnimočného stavu, núdzového stavu alebo mimoriadnej situácie.

Každý žiak, ktorý vymeškal vyučovanie počas viac ako troch dní (vrátane víkendu) musí priniesť v prvý deň nástupu do školy Vyhlásenie o bezpríznakovosti.

Ad 12

Členovia Rady školy boli oboznámení s návrhom školského poriadku podľa §153 školského zákona. Návrh odsúhlasili a schválili bez pripomienok. Ďalej boli členovia oboznámení s rozvrhom hodín pre jednotlivé ročníky a vyučujúcich. Pričom prvá hodina sa začína 7:30h, žiaci majú väčšiu prestávku v čase od 10h do 10:20h a obedňajšiu prestávku v čase od 11:55h do 12:25h. Členovia odsúhlasili platný rozvrh hodín, pričom v prípade nepredvídateľnej situácie je možnosť jeho zmeny. Členovia Rady školy boli tiež oboznámený s Koncepciou rozvoja školy na nastávajúce obdobie, ktorá je súčasťou *Prílohy č. 2.*

Ad 13

Diskusia bola zameraná najmä na rozvoj nového študijného odboru, potrebu získavať odborníkov z praxe na rôzne prednášky, konferencie, webináre ap. Členovia Rady školy boli oboznámení o návrhu na zriadenie sekcie pre IT odbor (Mgr. Miroslav Malacha), škola sa zapojila do projektu Školský digitálny koordinátor (Ing. Veronika Šalgová). Vyučujúci motivujú žiakov, aby sa zapojili do projektov školy – Dofe, SOČ ap. Škola participuje na užšej spolupráci s IT akadémiou (zaradenie školy do CISCO akadémie). Žiakom budú ponúknuté v rámci odbornej krúžkovej činnosti, krúžok Programovanie, Modelovanie v 3D tlači, Robotika, uvedené krúžky budú viesť odborní externí pracovníci. Ďalej boli členovia oboznámení o rodičovskom združení (21.9.), ktoré sa uskutoční iba triednou formou a pripravovanej odbornej praxi žiakov štvrtého ročníka, ktorú plánujeme koncom mesiaca september (27. 9. – 8. 10. 2021). Pri plánovaní aktivít vychádzame zo súčasnej epidemiologickej situácie.

Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová.

V Žiline: 20. 9. 2021

Ing. Katarína Harantová

 predseda RŠ